PRIJEDLOG

Na temelju članka 11. stavka 1. podstavka 1. Statuta Hrvatske komore inženjera elektrotehnike (»Narodne novine«, br. 137/15, 35/19) i članka 21. stavka 2. Zakona o komori arhitekata i komorama inženjera u graditeljstvu i prostornom uređenju (»Narodne novine«, broj 78/215, 114/18, 110/19), uz prethodnu suglasnost Ministarstva graditeljstva i prostornoga uređenja klasa: \_\_\_\_\_\_\_\_\_\_, urbroj:\_\_\_\_\_\_\_\_\_\_ , od \_\_\_\_\_\_\_\_\_ godine, Skupština Hrvatske komore inženjera elektrotehnike, na sjednici održanoj \_\_\_\_\_\_\_\_\_\_\_ godine, donijela je

**IZMJENE I DOPUNE STATUTA**

HRVATSKE KOMORE INŽENJERA ELEKTROTEHNIKE

Članak 1.

U Statutu Hrvatske komore inženjera elektrotehnike (»Narodne novine«, br. 137/15, 35/19) u članku 1. stavku 1. iza riječi „uređuju“ dodaje se riječ „nadležnost“.

Članak 2.

U članku 2. stavak 1. se mijenja i glasi:

Komora je samostalna i neovisna strukovna organizacija koja čuva ugled, čast i prava članova Komore, promiče, zastupa i usklađuje njihove zajedničke interese pred državnim i drugim tijelima u zemlji i inozemstvu te se skrbi o tome da članovi Komore savjesno i u skladu sa zakonom i javnim interesom obavljaju svoje poslove i pri tome štite i unaprjeđuju hrvatsku graditeljsku baštinu i vrsnoću izgrađenog prostora u skladu s posebnim propisima.

U članku 2. stavak 2. se briše.

U članku 2. dosadašnji stavak 3. postaje 2.

Članak 3.

U članku 3. stavak 1. se briše.

U članku 3. dosadašnji stavak 2. postaje stavak 1., te se iza riječi „Komori“ brišu riječi „je obvezno“.

U članku 3. dosadašnji stavak 3. postaje stavak 2.

U članku 3. dodaju se novi stavci 3., 4. i 5. koji glase:

„ (3) U Komoru se obavezno udružuju ovlašteni inženjeri elektrotehnike koji u svojstvu ovlaštene osobe obavljaju stručne poslove projektiranja i/ili stručnog nadzora građenja radi zastupanja i usklađivanja zajedničkih interesa, zaštite javnog interesa i zaštite interesa trećih osoba.

(4) U Komoru se udružuju strane osobe elektrotehničke struke, koji u skladu s posebnim propisima obavljaju poslove regulirane profesije elektrotehničke struke u djelatnosti projektiranja i/ili stručnog nadzora građenja

(5) Inženjeri gradilišta i voditelji radova slobodno odlučuju o svojem pristupanju članstvu Komore i istupu iz članstva Komore.“

Članak 4.

U članku 11. stavku 1. podstavku 2. iza riječi „komore“ dodaje se „i prihvaća izvješće o izvršenju tog programa“.

U članku 11. stavku 1. dodaju se nove podstavke 6. i 7. koje glase:

„6. Pravilnik o upisima

7. Pravilnik o stručnom nadzoru nad radom članova Komore“

U članku 11. stavku 1. podstavke 6.,7. i 8. postaju 7.,8. i 9.

U članku 11. stavku 1. podstavka 9. postaje postavka 10. te se mijenja i glasi:

„10. godišnji plan prihoda i rashoda Komore i prihvaća izvješće o izvršenju tog plana“

U članku 11. stavku 2. mijenja se podstavka 3. i glasi:

„3. raspisivanju izbora za tijela Komore te provodi imenovanja i razrješenja u skladu s Zakonom, statutom Komore te drugim općim aktima Komore“.

U članku 11. stavku 3. iza riječi „prihvaća“ brišu se sljedeće riječi „izvješće o izvršenju godišnjeg proračuna prihoda i rashoda, izvještaj o radu Komore i“.

U članku 11. stavku 4. podstavku 3. briše se riječi „na prijedlog predsjednika Komore“.

Članak 5.

U članku 15. stavku 1. podstavka 16. mijenja se i glasi:

„16. Usvaja godišnji plan prihoda i rashoda Komore i izvješće o izvršenju tog plana i podnosi ih na odobrenje Skupštini“

U članku 15. stavku 1. podstavka 27. mijenja se i glasi:

„27. osniva i imenuje članove radnih tijela Komore u skladu s općim aktima Komore“

Članak 6.

U članku 17. stavku 2. briše se „na prijedlog predsjednika Komore“.

Članak 7.

U članku 18. stavku 1. podstavku 1. briše se „, te ostvarivanje prava i izvršavanje obveza članova Komore“.

U članku 21. stavak 4. se mijenja i glasi:

„Predsjednik Komore obavlja svoju funkciju profesionalno na temelju ugovora o radu u punom radnom vremenu ili bez zasnivanja radnog odnosa uz posebnu naknadu za rad.“

Članak 8.

U članku 30. stavka 2. se mijenja i glasi:

„Komora u okviru javnih ovlasti uspostavlja i vodi:

1. Imenik ovlaštenih inženjera elektrotehnike

2. Imenik inženjera gradilišta elektrotehničke struke

3. Imenik voditelja radova elektrotehničke struke

4. Imenik stranih ovlaštenih osoba koje su njezini članovi, a koji sadržava struku i stručni smjer ovlaštenog inženjera elektrotehnike

5. Upisnik ureda za samostalno obavljanje poslova projektiranja i/ili stručnog nadzora građenja

6. Upisnik zajedničkih ureda.

7. Evidenciju odobrenja za rad izdanih stranim inženjerima elektrotehničke struke

8. Evidenciju stranih ovlaštenih osoba koje povremeno ili privremeno obavljaju poslove projektiranja i/ili stručnog nadzora građenja u svojstvu odgovorne osobe

9. Evidenciju osoba kojima je priznala inozemne stručne kvalifikacije

10. Evidenciju izdanih EU potvrda, provodi obradu/pripremu IMI dosjea u informacijskom sustavu unutarnjeg tržišta i izdaje europsku profesionalnu karticu“

U članku 30. stavki 3. podstavki 4. briše se riječ „trajnog“.

Članak 9.

Ispod naslova glave VI. briše se naslov „Strukovni naziv“.

Članak 10.

Članak 32. mijenja se i glasi:

„Upisom u Imenik ovlaštenih inženjera elektrotehnike stječe se strukovni naziv ovlašteni inženjer elektrotehnike.“

Članak 33. mijenja se i glasi:

„(1) Članstvo u Komori i pravo uporabe pečata, iskaznice i poslovne kartice s potpisnim i identifikacijskim certifikatom stječe se izvršnošću rješenja o upisu u odgovarajući imenik.

(2) Rješenje o upisu u odgovarajući imenik te rješenje o brisanju, odnosno prestanku članstva donosi Komora.“

Članak 11.

U članku 35. stavku 1. riječi „ovlaštenih voditelja građenja“ i „ovlaštenih voditelja radova zamjenjuju se riječima „inženjera gradilišta“ i „voditelja radova“.

U članku 35. stavku 2. riječi „Upravni odbor“ zamjenjuju se sa „Skupština Komore uz prethodnu suglasnost nadležnoga ministarstva.“

Članak 12.

U članku 37. stavka 2 se mijenja i glasi:

„(2) Oblik i obvezatni sadržaj ploče iz stavka 1. ovoga članka propisuje se općim aktom“.

Članak 13.

U članku 39. riječi „Upravni odbor“ mijenjaju se „Skupština Komore uz prethodnu suglasnost nadležnoga ministarstva.“

Članak 14.

U članku 41. stavku 1. iza riječi „obrascima“ dodaju se riječi „ili pri sustavu e-građanin“.

U članku 41. stavak 2. i 3. se mijenjaju i glase:

„(2) Na temelju upisa u odgovarajući imenik, članu Komore se pečat, iskaznica i poslovna kartica s potpisnim i identifikacijskim certifikatom. Pečat, iskaznica i poslovna kartica s potpisnim i identifikacijskim certifikatom su vlasništvo Komore.

(3) Veličinu i oblik, te način izdavanja, uporaba i vraćanje iskaznice, pečata i poslovne kartice uređuje se općim aktom.“

U članku 41. stavku 5. iza riječi „pečata,“ dodaje se „odnosno s potpisnim i identifikacijskim certifikatom“

U članku 41. stavak 6. se mijenja i glasi:

„(6) Članovi Komore iskaznicom, odnosno poslovnom karticom dokazuju identitet u obavljanju poslova projektiranja i/ili stručnog nadzora građenja i građenja.“

Članak 15.

U članku 43. stavku 2. podstavku 3. riječi „ovlaštenih osoba elektrotehničke struke“ zamjenjuju se s riječima „članova Komore“.

U članku 43. stavku 2. podstavku 10. brišu se riječi „projektiranja i/ili stručnog nadzora građenja i izvođenja“.

Članak 16.

U članku 47. stavku 1. podstavku 7. briše se riječ „obvezno“.

Članak 17.

U članku 48. stavak 4. se mijenja i glasi:

„(4) Uvjete i način provođenja te praćenja stručnog usavršavanja svojih članova, propisuje pravilnikom ministar nadležan za gradnju i prostorno uređenje.“

Članak 18.

U članku 59. iza stavka 1. dodaju se nove stavke 2. i 3. koje glase:

„(2) Opći akti Komore kojima se uređuju upisi u imenike, upisnike i evidencije Komore, stručni nadzor članova Komore i uvjeti za privremeno ili povremeno pružanje usluga stranih profesionalnih osoba te priznavanje inozemnih stručnih kvalifikacija donose se uz prethodnu suglasnost ministarstva nadležnog za graditeljstvo i prostorno uređenje (u daljnjem tekstu: Ministarstvo).

(3) Komora je dužna svoje opće akte usklađivati sa propisima Europske unije, zakonima i drugim propisima Republike Hrvatske.“

U članku 59. dosadašnji stavak 2. postaje stavak 4.

Članak 19.

U članku 62. stavku 1. riječ „proračunom“ zamjenjuje se riječju „planom“

XVI. PRIJELAZNE I ZAVRŠNE ODREDBE

Članak 20.

(1) Komora je dužna uskladiti organizaciju i opće akte s odredbama ovoga Statuta i Zakona, te posebnih zakona koji uređuju djelatnosti prostornoga uređenja i gradnje i posebnog zakona koji uređuje priznavanje inozemnih stručnih kvalifikacija, najkasnije do 21. veljače 2020. godine.

(2) Komora je dužna u trgovačkom registru Trgovačkog suda izvršiti usklađenje djelatnosti sa Zakonom, u roku dva mjeseca od dana stupanja na snagu ovoga Statuta.

Članak 21.

Do dana stupanja na snagu općih akata koji se donose na temelju ovlasti iz ovoga Statuta primjenjuju se opći akti doneseni na temelju Statuta (NN 137/15, 35/19, u dijelu u kojem nisu u suprotnosti s odredbama Zakona.

Članak 22.

Tumačenje pojedinih odredaba ovoga Statuta daje Upravni odbor.

Članak 23.

Ovaj Statut stupa na snagu osmoga dana od dana objave u »Narodnim novinama«.